Οξεία θρόμβωση ανευρυσμάτων ιγνυακής αρτηρίας : Διαχείριση και θεραπευτικές επιλογές
Creators: name: Σμυρλής, Νικόλαος Βασιλείου
Publisher: name: Aristotle University of Thessaloniki
Year: 2023
Subjects: Οξεία Ισχαιμία
Οξεία Θρόμβωση
Ανεύρυσμα Ιγνυακής Αρτηρίας
Acute Ischemia
Acute Thrombosis
Popliteal Artery Aneurysm

description: Σκοπός της διπλωματικής εργασίας ήταν η συστηματική ανασκόπηση της σύγχρονης βιβλιογραφίας σχετικά με τα αποτελέσματα της ανοιχτής και της ενδαγγειακής επιδιόρθωσης των ανευρυσμάτων της ιγνυακής αρτηρίας, σε ασθενείς με οξεία ισχαιμία των κάτω άκρων, λόγω οξείας θρόμβωσης του ανευρυσματικού σάκου. Διενεργήσαμε μια διεξοδική αναζήτηση άρθρων στη βάση δεδομένων του PubMed. Τα άρθρα αυτά δημοσιεύτηκαν από τον Ιανουάριο του 2012 έως και το Δεκέμβριο του 2022. Τα άρθρα που συμπεριλήφθηκαν στη μελέτη πληρούσαν τα κριτήρια εισαγωγής και αποκλεισμού που είχαν οριστεί και όλα τα δεδομένα εξήχθησαν μετά από περαιτέρω ανάλυση των άρθρων. Η μελέτη σχεδιάστηκε και αναπτύχθηκε βάση των οδηγιών PRISMA (Preferred Reporting Items for Systematic Reviews and Meta-Analyses). Ένα σύνολο 9 άρθρων (848 ασθενείς) συμπεριλήφθηκαν στη μελέτη. Μετά από ένα follow-up 12 μηνών, το ποσοστό επιβίωσης στην ομάδα της ανοιχτής χειρουργικής ήταν σημαντικά υψηλότερο από εκείνο της ομάδας ενδαγγειακής αποκατάστασης, αλλά χωρίς στατιστικά σημαντική διαφορά στην πρωτογενή βατότητα του άκρου. Το ποσοστό διάσωσης του άκρου μετά από follow-up 12 μηνών ήταν επίσης σημαντικά υψηλότερο στην ομάδα που αντιμετωπίστηκε με την ανοιχτή μέθοδο. Συμπερασματικά, το αποτέλεσμα της ανοιχτής χειρουργικής ήταν καλύτερο από την ενδαγγειακή παρέμβαση στο ποσοστό διάσωσης του άκρου και την επιβίωση των ασθενών στον ένα χρόνο μετά το χειρουργείο. Δεν παρατηρήθηκε στατιστικά σημαντική διαφορά ως προς την πρωτογενή βατότητα του άκρου στον πρώτο χρόνο μετά την επιδιόρθωση του ανευρύσματος.
description: The aim of this study was the systematic review of literature on outcomes of open and endovascular repair of popliteal artery aneurysms, in patients with acute lower limb ischemia, due to acute thrombosis of aneurysmatic sac. We conducted a comprehensive search of articles through PubMed database. These articles were published from January 2012 until December 2022. The articles, that were included in this study, were eligible to the predefined inclusion and exclusion criteria and all data were extracted after the analysis of the articles. Our study was designed and developed based on Preferred Reporting Items for Systematic Reviews and Meta-Analyses (PRISMA) Guidelines. A total of 9 articles (848 patients) were included in the study. After a 12-months follow-up, the survival rate of the open surgery group was significantly higher than that of the endovascular intervention group, but without statistically significant difference in the primary limb patency. The limb salvage rate after a 12-months follow-up was also significantly higher in the open surgery group. In conclusion, the outcome of open surgery was better than that of endovascular intervention in the 1-year limb salvage rate and the survival rate of patients. No statistically significant difference was found in the 1-year primary limb patency after the repair of the aneurysm.